Document ID: /roh_data/filtered/fineweb-2-filterrobots_roh.jsonl.gz/56924

La candidatura da Cuira per il gieus olimpics d'enviern per persunas cun impediments da l’onn 2029 ha prendì in ulteriur obstachel. Il parlament da la citad ha decis la gievgia che la suprastanza po cuntinuar las lavurs da preparaziun, sco la «Südostschweiz» scriva.
In project da pliras vischnancas
La candidatura per ils gieus olimpics per persunas cun impediments inoltrescha Cuira il schaner proxim. Quai ensemen cun las vischnancas d’Arosa e da Lai. La decisiun tgi che survegn ils gieus croda probablamain il fanadur 2021.
L'organisaziun dals uschenumnads Special Olympics World Winter Games che duran 7 dis – è colliada cun custs da total 38 milliuns francs. Tenor il messadi stuess la citad surpigliar fin a 4,5 milliuns, e quai pretenda ina votaziun dal pievel. Cuira organisass las disciplinas unihockey, floor hockey, shorttrack e patinadi artistic.